open-index/open-wikipedia-markdown huggingface dataset:
Ode to J. Smith

__NOTOC__
**Ode to J. Smith** on skotlantilaisen vaihtoehtorock-yhtye Travisin kuudes studioalbumi. Se julkaistiin 29. syyskuuta 2008 Britanniassa ja Yhdysvalloissa 4. marraskuuta 2008. Albumin ensimmäinen single "Something Anything" julkaistiin 15. syyskuuta 2008.

Albumi nousi Isossa-Britanniassa virallisen albumilistan sijalle 20. Yhdysvalloissa se ylsi Billboard 200 -listan sijalle 122.

## Kappaleet
#
#
#
#
#
#
#
#
#
#
#
#

## Kokoonpano
* Francis Healy – laulu, kitara
* Andy Dunlop – kitara
* Dougie Payne – basso, taustalaulu
* Neil Primrose – rummut

## Arviot
* Allmusic: 
* Desibeli.net: 
* Pitchfork Media: 5/10
* Soundi:  

## Lähteet
Witmer Stone

**Witmer Stone** (22. syyskuuta 1866 Philadelphia – 23. toukokuuta 1939) oli yhdysvaltalainen lintu-, kasvi- ja nisäkästieteilijä.

Witmer Stonen vanhemmat olivat Anne Eveline Witmer ja Frederick Dawson Stone. Hän valmistui Germantown Academysta vuonna 1883, minkä jälkeen hän opiskeli Pennsylvanian yliopistossa. Vuonna 1888 Stone liittyi Philadelphian luonnontieteelliseen akatemiaan ja sai opintonsa päätökseen vuonna 1891. Pennsylvanian yliopisto myönsi hänelle kunniatohtorin arvon vuonna 1913 ja palkitsi hänet Alumni Award of Merit -maininnalla vuonna 1937. Stone osallistui akatemian rahoittamiin tutkimusretkiin Bermudalle vuonna 1888 ja Meksikoon vuonna 1890.

Stone oli American Ornithologists’ Unionin (AOU) puheenjohtaja vuosina 1920–1923 ja yhdistyksen lehden *[[The Auk]]in* toimittaja 1912–1936. Stone työskenteli yli 50 vuotta Philadelphian luonnontieteellisen akatemian lintutieteellisellä osastolla toimien myös laitoksen johtajana. Akatemian lintukokoelma viisinkertaistui 26&nbsp;000 näytteestä 143&nbsp;000:een Stonen virkauran aikana. Stone oli perustamassa Delaware Valley Ornithological Clubia (DVOC) vuonna 1890 ja toimi kerhossa aktiivisesti koko loppuelämänsä ajan. Hän toimi puheenjohtajana myös American Society of Mammalogists -seurassa.

Vuonna 1911 Stone julkaisi New Jerseyn kasvistoa käsittelevän uraauurtavan teoksensa *The Plants of Southern New Jersey*. Hän vietti useita kesiä New Jerseyn kuuluisalla lintujen havaintopaikalla Cape Mayssa ja laati Cape Mayn linnuista kaksiosaisen, vaimolleen omistamansa teoksen *Bird Studies at Old Cape May* (1937). Stone julkaisi satoja tieteellisiä kirjoituksia etupäässä *The Aukissa*.

Stone avioitui Lillie Mae Laffertyn kanssa 1. elokuuta 1904. Heille ei syntynyt lapsia.

Stone nimesi linnuista muun muassa kolumbianruohokolibrin (*Lepidopyga lilliae*) vaimonsa kunniaksi.

## Aiheesta muualla
* Bird Studies at Old Cape May
Sequitur-algoritmi

**Sequitur-algoritmi** on rekursiivinen ja ahne algoritmi, joka päättelee sille annetun syötteen suhteellisen optimaalisesti pakkaavan kontekstivapaan kieliopin. 
Algoritmin kompleksisuus on luokkaa O(n), missä n on syötteenä annetun symbolijonon pituus. 
Algoritmi käy sille annetun syötteen läpi aloittaen syötteen alusta ja lopettaen syötteen loppuun. Tästä seuraa, että:
* Pakattavan symbolijonon loppuun voidaan lisätä symboleja joko algoritmin ajoaikana tai sen jälkeen niin, etteivät päätellyn kieliopin matemaattiset ominaisuudet muutu. Jos algoritmi on käynnistettävä uudestaan, on algoritmin muuttujien tila pääteltävä tallennetusta kieliopista. 
* Kieliopista ei tule aivan yhtä optimaalinen kuin jos luotavat säännöt valittaisiin joka iteraatiolla ahneesti koko aineiston pohjalta, kuten eräissä muissa kieliopin päättelyalgoritmeissa.

Algoritmista on muutamia muunnelmia, jotka pystyvät takaisinkytkennän avulla päättelemään kontekstivapaita kielioppeja, joissa:
* voi olla yhtä nonterminaalia kohti useita sellaisia sääntöjä, joissa kyseinen nonterminaali on säännön oikealla puolella.
* sama nonterminaali voi esiintyä yhtä aikaa sekä säännön vasemmalla että oikealla puolella.   

## Aiheesta muualla

*Nevill-Manning, C.G. (1996) "Inferring Sequential Structure Ph.D. dissertation.
This Old Man

**This Old Man** on lastenlaulu, jonka alkuperä on tuntematon. Laulusta on tehty erilaisia versioita ja parodioita. Pete Seeger on levyttänyt sen, kuten myös Bob Dylan, jonka versio on vuonna 1991 julkaistulla Disneyn hyväntekeväisyysalbumilla *For Our Children*. This Old Man esiintyy useaan otteeseen televisiosarjassa Columbo, jossa komisario Columbo usein viheltelee tai hyräilee laulua.

Suomennettuna laulun nimenä on Numerot. Sen on sanoittanut Sauvo Puhtila. 

## Ensimmäiset kymmenen säkeistöä
:This old man, he played one;
:He played knick-knack on my thumb (tai ”on a drum”).
:With a knick-knack, paddy whack,
:Give a dog a bone;
:This old man came rolling home.

:This old man, he played two;
:He played knick-knack on my shoe.
:With a knick-knack, paddy whack,
:Give a dog a bone;
:This old man came rolling home.

:This old man, he played three;
:He played knick-knack on my knee (tai ”on my tree”).
:With a knick-knack, paddy whack,
:Give a dog a bone;
:This old man came rolling home.

:This old man, he played four;
:He played knick-knack on my door (tai ”on the floor”)
:With a knick-knack, paddy whack,
:Give a dog a bone;
:This old man came rolling home.

:This old man, he played five;
:He played knick-knack on my hive (tai ”on my knife” tai ”making a dive” tai ”on my thigh”).
:With a knick-knack, paddy whack,
:Give a dog a bone;
:This old man came rolling home.

:This old man, he played six;
:He played knick-knack with some sticks.
:With a knick-knack, paddy whack,
:Give a dog a bone;
:This old man came rolling home.

:This old man, he played seven;
:He played knick-knack up in heaven (tai ”on my oven” tai ”on my pen” tai ”down in Devon”).
:With a knick-knack, paddy whack,
:Give a dog a bone;
:This old man came rolling home.

:This old man, he played eight;
:He played knick-knack on my gate.
:With a knick-knack, paddy whack,
:Give a dog a bone;
:This old man came rolling home.

:This old man, he played nine;
:He played knick-knack on my spine (tai ”in a line”).
:With a knick-knack, paddy whack,
:Give a dog a bone;
:This old man came rolling home.

:This old man, he played ten;
:He played knick-knack once again (tai ”on my pen”, ”on my shin” tai ”on my hen”).
:With a knick-knack, paddy whack,
:Give a dog a bone;
:This old man came rolling home.

## Lähteet

## Aiheesta muualla
* Laulu Kidsbuilder.com-sivustolla
Twila Paris

**Twila Inez Paris Wright** (s. 28. joulukuuta 1958 Fort Worth, Teksas) on yhdysvaltalainen laulaja-lauluntekijä ja pianisti. Hän on paitsi levyttänyt useita gospelhittejä, myös julkaissut kirjoja.

Paris syntyi uskonnolliseen perheeseen Teksasissa, mutta varttui Arkansasissa. Hän on ollut kosketuksessa musiikkiin pienestä lapsesta pitäen. Ensimmäinen albumi, *Knowin' Your Around*, ilmestyi vuonna 1981. Kymmenet hitit ovat nousseet gospellistojen kärkeen. Palkintoja laulaja on saanut useita, niiden joukossa GMA:n Dove-palkintoja.

Paris suuntaa musiikkinsa kaikille kristityille kirkkokuntaan katsomatta. Hän on miehensä Jack Wrightin kanssa työskennellyt mm. Youth With a Missionin ja World Visionin parissa. Hän asuu Arkansasin Fayettevillessä.

## Palkinnot
### Dove-palkinto

## Aiheesta muualla
* Viralliset sivut  
* Twila Paris Allmusic.comissa 
* Encyclopedia of Arkansas: Twila Paris
Viherkultakolibri

**Viherkultakolibri** (*Polytmus theresiae*) on eteläamerikkalainen kolibri.

## Koko ja ulkonäkö
Viherkultakolibrin höyhenpuku on pääosin kimaltavan vihreä, silmää ympäröi valkoinen viiva. Nokka on pitkä, punertava ja kaartuu hieman alaspäin. Lintu on noin 10 cm pitkä. Sen erottaa lähilajista pensaskultakolibrista siitä, että viherkultakolibrin pyrstö on kokonaan vihreä.

## Levinneisyys ja elinympäristö
Viherkultakolibria esiintyy laajalla noin 4,6 miljoonan neliökilometrin alueella Etelä-Amerikan pohjoisosassa. Lajin kanta on elinvoimainen.

Viherkultakolibrit elävät trooppisissa metsissä, savannilla ja tulvaniityillä.

## Ravinto ja lisääntyminen
Viherkultakolibrien ravintona on kukkien mesi, lähinnä melastomakasveista. Ne napsivat myös hyönteisiä ja muita selkärangattomia. Naaras tekee kupin muotoisen pesän kasvikuiduista, pyöräyttää siihen kaksi munaa ja hautoo niitä kaksi viikkoa. Poikasia ruokitaan kolme, joskus neljäkin viikkoa.

## Lähteet

## Aiheesta muualla
* Kuva
Juan Lembeye

**Juan Lembeye** (1816 Ferrol, Galicia – 1889 Culleredo, Galicia) oli espanjalainen luonnontieteilijä.

Lembeyen vanhemmat olivat tulleet Ranskasta. Hän asui Kuubassa 1830-luvulta alkaen ja palasi Culleredoon 1863. Kuubassa hän kiinnostui linnuista. Hän julkaisi teoksen *Aves de la Isla de Cuba* vuonna 1850. Teoksessa olleet 38 piirrosta oli kopioitu John James Audubonin teoksesta. Tässä teoksessa hän ensi kertaa esitteli ja nimesi kimalaiskolibrin *(Mellisuga helenae*), maailman pienimmän linnun.

Lembey nimesi myös kuubanrastulin (*Myadestes elisabeth*) ja kuubankerttulin (*Teretistris fernandinae*). Hänen kunniakseen on nimetty kuubansääskikerttu (*Polioptila lembeyei*).

## Aiheesta muualla
Tulppaanimania

**Tulppaanimania** oli Alankomaissa vuosina 1634–1637 tapahtunut sijoituskupla, jossa vastikään markkinoille tulleiden tulppaanisipuleiden hinnat kohosivat ennätyslukemiin ja lopulta romahtivat. Korkeimmillaan tulppaanien hinnat olivat vuonna 1637. Tulppaanimaniaa pidetään yhtenä ensimmäisistä taloudellisista hintakuplista.

Uudet kukat olivat aluksi statussymboleita. Manian suurin aiheuttaja oli kuitenkin virus, joka aiheutti kukissa erilaisia värimuunnoksia. Eri muotivärien oikea arvaaminen kiinnosti sijoittajia. Virus levisi vain kukkasipulien kautta siementen sijasta, joten todellisilla sipuleilla voitiin käydä kauppaa vain kesäkuusta syyskuuhun. Muuna aikana ostettiin ja myytiin useiden eri kaupunkien pörsseissä ostosopimuksia eli käytännössä futuureita.

Kauppaa luonnehdittiin "maniaksi", koska lähes kaikki yhteiskuntaryhmät varallisuudesta riippumatta osallistuivat kauppaan.

Maniaa, ja sen aiheuttamaa romahdusta on myös liioiteltu.

## Lähteet

## Aiheesta muualla
Emilio Joaquim da Silva Maia

**Emilio Joaquim da Silva Maia** (1808–1859) oli brasilialainen lääkäri ja luonnontieteilijä.

Hän julkaisi tutkimuksia lääketieteestä, kasvitieteestä ja eläintieteestä ja kirjoitti ensimmäisenä brasilialaisena kolibreja käsitteleviä teoksia. Hänellä oli aktiivinen rooli tieteellisten seurojen ja lehtien perustamisessa Brasiliassa.

Da Silva Maia nimesi linnuista ainakin viherkultakolibrin (*Polytmus theresiae*).

## Lähteet

## Aiheesta muualla
* Scielo Brazil
Molukkienkakadu

**Molukkienkakadu** (*Cacatua moluccensis*) on Indonesiassa elävä kakadulaji. Lajia on myös kutsuttu nimellä molukkikakadu.

## Koko ja ulkonäkö
Molukkienkakadu kasvaa 46–52 senttimetriä pitkäksi ja se painaa 775–935 g. 

Sen höyhenpuku on vaalean lohenpunainen, töyhtö on lohenpunainen ja siipien ja pyrstön alapinnat ovat oranssinsävyiset etenkin juuristaan. Silmää ympäröivä paljas alue on sinertävän valkoinen. Nokka on harmaanmusta, iiris tummanruskea ja koivet harmaat.

## Esiintyminen
Molukkienkakadu elää Seramin, Saparuan ja Harukun saarilla Indonesian itäosassa. Laji on siirretty Amboinaan ja myös muualle Molukkien eteläisille saarille. Sen kannan nykyiseksi kooksi arvioidaan 26&nbsp;000–53&nbsp;000 täysikasvuist yksilöä. Niitä elää 18&nbsp;300 neliökilometrin alueella.  1980- ja 1990-lukujen paikkeilla niiden määräksi raportoitiin Indonesiassa noin 75&nbsp;000 yksilöä. Nykyään niiden määrä on vähentynyt yli kymmenellätuhannella yksilöllä. Laji on lemmikkilintuna melko harvinainen, mutta Suomessa on kuitenkin ollut kasvatustoimintaakin.

## Elinympäristö
Molukkienkakadut asuvat alavien maiden metsissä kilometrin korkeudelle saakka.

## Lisääntyminen
Pesä on korkealla puunkolossa. Pesintä tunnetaan vankeudessa eläneiden lintujen osalta. Munia on tavallisesti kaksi. Muna on kooltaan 50 mm x 33,4 mm. Haudonta-aika on noin neljä viikkoa.

## Ravinto
Molukkienkakadut syövät siemeniä, pähkinöitä, hedelmiä ja marjoja sekä mahdollisesti hyönteisiä ja niiden toukkia. Paikoin niitä pidetään kookospalmuviljelmien tuholaisina.

## Lemmikkinä

Lemmikkinä molukkienkakadu on kakaduista suurimpia, mutta ei kovin yleinen.

Sitä pidetään luonteeltaan yleisesti kakaduista yhtenä haastavimmista. Se on erittäin älykäs, aktiivinen ja sillä on valtava jyrsimisentarve. Hoidoltaan ja vaatimuksiltaan laji muistuttaa muita lemmikkilintuja: hyvin voidakseen se tarvitsee muun muassa lajitoverin seuraa, paljon tilaa, lajityypillisen ruokavalion, runsaasti erilaisia virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.

Laji kuuluu CITES I/A-liitteeseen, joten kaupallisessa toiminnassa (myynti, pesittäminen, kaupallinen näytteilläpito) lajilla on oltava EU-todistus ja pysyvä tunnistemerkintä.

## Lähteet

* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust
* Lemmikkilinnut Kaijuli ry - Lajiesittelyt: kakadut
Goldschmidt

**Goldschmidt** on muun muassa seuraavien henkilöiden sukunimi:

* Adolph Goldschmidt (1863–1944), saksalainen taidekriitikko
* Berthold Goldschmidt (1903–1996), saksalainen säveltäjä
* Elsa Björkman-Goldschmidt (1888–1982), ruotsalainen kirjailija
* Hans Goldschmidt (1861–1923), saksalainen kemisti, termiitin keksijä
* Hermann Mayer Salomon Goldschmidt (1802-1866), saksalais-ranskalainen tähtitieteilijä
* Richard Benedikt Goldschmidt (1878–1958), yhdysvaltalainen geneetikko
* Levin Goldschmidt (1829–1897), saksalainen juristi
* Meïr Aron Goldschmidt (1819–1887), tanskalainen kirjailija ja journalisti
* Neil Goldschmidt (1940–2024), yhdysvaltalainen demokraattisen puolueen poliitikko
* Paul Goldschmidt (s. 1987), yhdysvaltalainen baseballpelaaja
* Pinchas Goldschmidt (s. 1963), sveitsiläistaustainen rabbi, Moskovan päärabbi 1993–2022
* Rudolf Goldschmidt (1876–1950), saksalainen insinööri ja keksijä
* Theodor Goldschmidt (1817–1875), saksalainen kemisti
* Tijs Goldschmidt (s. 1953), hollantilainen biologi ja kirjailija.
* Victor Mordechai Goldschmidt (1853–1933), saksalainen mineralogi
* Victor Moritz Goldschmidt (1888–1947), norjalainen mineralogi ja geokemisti, Goldschmidtin luokittelun kehittäjä.

## Nimen muita merkityksiä
* 1614 Goldschmidt, päävyöhykkeen asteroidi
GISTDA

**Paikkatiedon ja avaruuteknologian kehityskeskus** (, ) eli **GISTDA** on Thaimaan tiede- ja teknologiaministeriön alainen avaruusjärjestö. Se kehittää Thaimaan avaruusteknologiaa ja avaruustoimintaa.

Sen rahoitus tulee Thaimaan tiede- ja teknologiaministeriöltä, jota johtaa vuonna 2008 Wutthipong Chaisaeng, Executive Chairman Vichit Satharanond. Organisaatiota johtaa Thongchai Charuppat. Sen pääkonttori on Bangkokissa.

## THEOS
GISTDA on rahoittanut ja omistaa THEOS-kaukokartoitussatelliitin, joka laukaistiin 1. lokakuuta 2008.

## Lähteet

## Aiheesta muualla
*GISTDAn sivusto
Mike Bell

**Michael Patrick Bell** on yhdysvaltalainen käsikirjoittaja ja animaattori, sekä satunnainen tuottaja, animaatio-ohjaaja ja ääninäyttelijä, joka palkittiin Anniella Paavo Pesusienen jaksosta "Fear of a Krabby Patty". Hän sai myös Emmy-ehdokkuuden samasta jaksosta. Paavo Pesusienen lisäksi Bell on työskennellyt elokuvan Tiikerin oma elokuva parissa, sekä animaatiosarjoissa My Life as a Teenage Robot, Tehotytöt, Foster's Home for Imaginary Friends ja Chowder. Äänirooleja hän on tehnyt muun muassa Paavo Pesusieneen, Tehotyttöihin ja Samurai Jackiin.

## Lähteet
*
Le Veurdre

**Le Veurdre** on kunta Allier'n departementissa Ranskassa. Vuonna 2013 siellä oli arviolta 476 asukasta. Kunnan pinta-ala on 21,16 neliökilometriä. 

## Lähteet

## Aiheesta muualla
Vicq

**Vicq** voi tarkoittaa seuraavia: 

;paikkoja:
*Vicq, kunta Allierin departementissa
*Vicq, kunta Haute-Marnen departementissa
*Vicq, kunta Nordin departementissa
*Vicq, kunta Yvelinesin departementissa
*Vicq-d'Auribat, kunta Landesin departementissa
*Vicq-Exemplet, kunta Indren departementissa
*Vicq-sur-Breuilh, kunta Haute-Viennen departementissa
*Vicq-sur-Gartempe, kunta Viennen departementissa
*Vicq-sur-Nahon, kunta Indren departementissa
*Pressignac-Vicq, kunta Dordognen departementissa

;henkilöitä:
*Félix Vicq d'Azyr (1748-1794), ranskalainen lääkäri ja anatomian tutkija, Ranskan akatemian jäsen
Juho Härmänen

**Juho Aarne Vilhelm Härmänen** (12. maaliskuuta 1898 Alahärmä – 14. toukokuuta 1955) oli suomalainen jääkäriluutnantti.

## Perhe ja koulutus
Hänen vanhempansa olivat kauppias Juho Emil Härmänen ja Sanna Maija Mäki. Hänet vihittiin avioliittoon vuonna 1920 Hilma Susanna Niemelän kanssa, joka kuoli vuonna 1935. Härmänen kävi kansakoulun. 

## Jääkärikausi
Härmänen työskenteli liikeapulaisena ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 15. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 

## Suomen sisällissota
:*Katso myös: [[Suomen sisällissota]]*
Härmänen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 2. jääkäripataljoonan 2. komppaniaan. Hän otti osaa sisällissodan taisteluihin Lempäälässä (muun muassa Vuohiniemellä), missä hän haavoittui 4. huhtikuuta 1918. 

## Sisällissodan jälkeinen aika
Sisällissodan jälkeen Härmänen siirrettiin Kaartin jääkäripataljoonaan, missä hän toimi 3. komppanian vääpelinä. Hänet siirrettiin edelleen 15. tammikuuta 1919 vääpeliksi Keski-Suomen rykmentin 2. komppaniaan, josta hän erosi 11. helmikuuta 1919 ja siirtyi liikealalle ollen muun muassa vuodet 1924–1928 Australiassa. Suomeen palattuaan hän jatkoi liikemiehenä Alahärmässä. 
 
## Talvi- ja jatkosota
Härmänen osallistui talvisotaan Panssarikoulutuskeskuksessa Hämeenlinnassa ja jatkosodan puhjettua hänet komennettiin joukkueenjohtajaksi Panssaripataljoonaan ja osallistui taisteluihin Itä-Karjalassa. Vuonna 1942 hänet siirrettiin 7. Armeijakunnan Ampumatarvikekenttämakasiinille ja edelleen Henkilötäydennyskeskus 5:een, josta hänet kotiutettiin vielä samana vuonna ja hän jatkoi toimiaan liikemiehenä Alahärmässä. Hänet haudattiin Alahärmään.

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Ammunta kesäolympialaisissa 2008 – naisten 50 metrin pienoiskiväärin moniasentokilpailu

**Naisten 50 m pienoiskiväärin asentokilpailu** ammuttiin 14. elokuuta Pekingin ampumaradalla. Kilpailun voitti Kiinan Du Li tuloksella 690.3 (589+101.3).

Finaaliin selvyityi peräti viisi 10 m ilmakiväärin finalistia. Peruskilpailun jälkeen kärjessä oli Du OE:tä sivuavalla tuloksella 589. Kuuban Eglis Yaima Cruz ja Kazakstanin Olga Dovgun olivat hänestä pisteen päässä. Ilmakiväärin kultamitalisti Kateřina Emmons oli Du'sta kolmen pisteen päässä kuudentena.

Finaalin alussa näytti siltä ettei Du kestäisi kotiyleisön painetta, sillä hän ampui ensimmäisellä laukauksella 8,7 ja putosi heti kolmanneksi. Du kuitenkin paransi finaalin edetessä, ja ampui kaksi kertaa 10,8. Lopulta hän vei kullan reilulla 2,3 erolla ennen Emmonsia. Yaima Cruzista tuli pronssimitalistina ensimmäinen kuubalainen olympiamitalin voittanut naisampuja. 

## Aikataulu
Suluissa Suomen aika (EEST)

## Ennätykset
Voimassa olleet maailman- ja olympiaennätysket ennen olympialaisten alkua.
* Peruskilpailu:

* Finaali:

## Peruskilpailu

## Finaali

## Lähteet
* 
*
Michael Johnson (jalkapalloilija)

**Michael Johnson** (s. 24. helmikuuta 1988 Urmston) on englantilainen jalkapalloilija, joka pelasi Englannin liigassa kausina 2006–2012. Hänen pelipaikkansa oli keskikentällä.

Johnson pelasi Englannin valioliigassa 37 ottelua Manchester Cityn joukkueessa ja teki niissä kaksi maalia, elokuussa 2007 Derby Countya ja kuukausi myöhemmin Aston Villaa vastaan. Kaudella 2011–2012 hän pelasi lainasopimuksella mestaruussarjassa seitsemän ottelua Leicester Cityn joukkueessa. Hän pelasi Evertonin junioreissa kausina 2002–2004.

Johnson pelasi Englannin alle 16-, alle 19- ja alle 21-vuotiaiden maajoukkueissa yhteensä yhdeksän ottelua.

## Lähteet

## Aiheesta muualla
*Johnson Manchester Cityn virallisilla sivuilla
Eugène Simon

**Eugène Simon** (30. huhtikuuta 1848 Pariisi – 17. marraskuuta 1924 Pariisi) oli ranskalainen hämähäkkitutkija ja lintutieteilijä. Hän oi hämähäkkitutkimuksen pioneereja ja yksi tunnetuimpia hämähäkkien taksonomian määrittäjiä.

Simon opiskeli Sorbonnen yliopistossa muun muassa Henry Milne-Edwardsin johdolla. Valmistuttuaan hän sai työpöydän Pariisin luonnonhistoriallisesta museosta (Muséum National d'Histoire Naturelle).

Simon luokitteli ja järjesteli hämähäkkien taksonomiaa. Hän myös kuvaili ja nimesi uusia sukuja, kuten *Anelosimus*, *Psellocoptus* ja *Phlogius*.

Hän matkusteli laajalti käyden muun muassa Venezuelassa (1888–1889), Egyptissä Suezilla ja Adenissa (1889–1890), Filippiineillä (1890–1891), Ceylonissa (1892) ja Etelä-Afrikassa (1893). Venezuelassa Simon tutustui kolibreihin ja nimesi muun muassa harmaasäämiskäkolibrin (*Leucippus baeri*).

## Teoksia
* *Histoire naturelle des Trochilidœ (Synopsis et catalogue)* (1921). L. Mulo, Pariisi.
* *Histoire naturelle des araignées* (1864-1884).
* *Les Arachnides de France* (1874-1937).

## Lähteet
Radio Islam

**Radio Islam** on ruotsalainen entinen radiokanava ja nykyinen internet-sivusto, joka on tullut tunnetuksi erityisesti antisemitistisestä sisällöstään. Sivustoa on kutsuttu ”kaikkien juutalaisvastaisten sivujen äidiksi”. Radio perusti vuonna 1987 ruotsalais-marokkolainen Ahmed Rami.

## Lähteet

## Aiheesta muualla

* Radio Islam Suomi
Tuoksuorvokki

**Tuoksuorvokki** (*Viola odorata*) on monivuotinen orvokkilaji, jota käytetään perennana.

## Ulkonäkö ja koko
Tuoksuorvokki kasvaa vain noin 5–10 senttimetrin korkuiseksi. Sillä on lyhyt maavarsi ja tyviruusukkeelliset lehdet. Varsi on lähes lehdetön vana. Kasvi muodostaa pitkiä juurehtivia maanpäällisiä rönsyjä, joiden avulla kasvusto saattaa levitä vähitellen laajallekin alalle.

Tuoksuorvokki aloittaa kukintansa huhti-toukokuussa, mutta uusii sen vielä elo-syyskuussa. Yksittäin kasvavat, tuoksuvat kukat ovat pieniä ja niissä on lyhyet kannukset.

## Levinneisyys
Tuoksuorvokki on alkujaan kotoisin Välimeren alueelta, mutta sitä tavataan nykyisin lähes kaikkialla Euroopassa luonnonvaraisena. Suomessa sitä kasvatetaan hyvin harvinaisena puutarhoissa, ja kasvia tapaa toisinaan myös villiintyneenä.

## Kasvatus
Tuoksuorvokkia käytetään perennana. Kasvualustaksi sopii parhaiten kostea, humuspitoinen ja huokoinen maa. Tuoksuorvokki kasvaa puolivarjoisalla paikalla.

## Lähteet
* 

### Viitteet

## Aiheesta muualla
* Kasviatlas 2022: Tuoksuorvokin (''Viola odorata'') levinneisyys Suomessa.
*Pohjolan kasvien pauloissa: ''Viola odorata'' – tuoksuorvokki
*ITIS: ''Viola odorata'' 
*United States Department of Agriculture (USDA): ''Viola odorata'' 
*Flora of China: ''Viola odorata'' 
*Pherobase: Floral volatiles of Viola odorata
Brand failure

**Brand failure** (suom., brändin epäonnistuminen) on tuotteen brändin rakentamisessa tai ylläpitämisessä tapahtuva virhe, jonka seurauksena brändin sisältö vaurioituu ja arvo pienenee tai tilanne, jossa brändille ei muodostu suunniteltua arvoa. Brändi voi vaurioitua muun muassa unohtumisensa, liioittelevuutensa, kaikkivoipaisuutensa, valhellisuutensa, tylsyytensä, epäolennaisuutensa tai liiallisen herkkänahkaisuutensa vuoksi.

Brand failuren taustalla on yleensä **brändimyytti** (), joka on brändiin kohdistuva pätemätön oletus. Brändimyytti voi olla muun muassa ”hyvä tuote tulee menestymään”, ”on todennäköisempää, että brändi menestyy kuin että se ei menesty”, ”suuren yrityksen brändi menestyy automaattisesti”, ”brändi on suoraan verrattavissa markkinoinnin määrään”, ”uusi tuote valtaa markkinat automaattisesti” ja ”vahva brändi takaa tuotteen menestyksen markkinoilla”.

Brand failure voi olla tyypiltään
#Perinteinen, kuten The Coca-Cola Companyn New Coken lanseeraus 23.4.1985, Fordin Edsel-automallisto, Sony Betamaxin lanseeraus 1975 ja McDonald’s Arch Deluxen lanseeraus vuonna 2001. New Coken lanseerausta pidetään kaikkien aikojen suurimpana brändin epäonnistumisena. Fordin Edselistä tuli myös suoranainen synonyymi epäonnistumiselle
#Huonon suunnittelun aiheuttama, kuten Sonyn Godzilla-elokuvan julkaisu (1998), Mattelin Earring Magic Ken -nuken tuominen markkinoille, ”Googlen tappaja” Cuilin epäonnistunut lanseeraus ja RJ Reynoldsin savuttomat savukkeet
#Brändin laajennus sopimattomiin tuoteryhmiin, kuten Harley Davidson -brändin laajennus kosmetiikkatuotteisiin ja hajusteisiin,  Heinz-elintarvikeyrityksen brändin laajennus puhdistusaineisiin ja Bic:n brändin laajennus kertakäyttötuotteista alusvaatteisiin.
#Suhdetoimintaepäonnistuminen, kuten Exxonin toiminta Exxon Valdezin upotessa Alaskan rannikolla, Johnson & Johnsonin toiminta Perrier-pulloveden saastumisen yhteydessä ja Pan Am -lehtoyhtiön ajautuminen konkurssiin Lockerbien pommi-iskun seurauksena.
#Lokalisoinnin epäonnistuminen esimerkiksi epäonnistuneen mainostekstin laadinnan tai käännöstyön seurauksena. Esimerkkinä Umbron Euroopassa myyntiin tuomat Zyklon-juoksukengät (vrt. Zyklon B).
#Brändia edustavan henkilön oman brändin ristiriita tuotteen brändin kanssa, esimerkkinä poliisijohtajien rattijuopumukset tai järjestysmiesten tekemät pahoinpitelyt.
#Brändin sisällön epäonnistunut uudelleen määrittely. Esimerkkinä PricewaterhouseCoopers Consultingin uudelleennimeäminen Mondayksi.
#Internet-liiketoimintaan ja informaatioteknologia-toimialaan liittyvä brändin epäonnistuminen, kuten koiranruokaa ja lemmikkitarvikkeita myynyt Pets.com (1998–2000), joka upotti mainontaan ja infrastruktuuriin yli 300 miljoonaa dollaria.
#Brändin elinkaaren päättyminen.

## Katso myös

* Brändi 
* Jedem das Seine 
* Markkinointiviestintä

## Lähteet

## Kirjallisuus

*
Fellmanin kartano

**Fellmanin kartano** eli **Lahden kartano** (alun perin ja ) on valtiopäivämies kapteeni August Fellmanin 1898 rakennuttama ja arkkitehti Hjalmar Åbergin suunnittelema alankomaalaistyyppinen kartano, joka sijaitsee Lahden keskustan ja Pikku-Vesijärven välissä. Kartanon itäpuolella on suihkulähde, jossa on kuvanveistäjä Emil Wikströmin suunnittelema Aino-veistos vuodelta 1909. Veistos oli alun perin Helsingissä, mutta se siirrettiin Lahteen 1949.

## Historiaa
Fellmanin kartanolla järjestettiin 13. huhtikuuta 1903 perustuslaillisten lakimiesten kokous, jossa protokollasihteeri K. J. Ståhlberg, valtiopäivämies August Fellman, P. E. Svinhufvud, Jonas Castren, Ossian Procopé, Carl Mannerheim yhdessä 171:n muun pääasoassa perustuslaillisen lakimiesten kanssa kokoontuivat päättämään, miten helmikuun manifestin toimeenpanoa Suomen suuriruhtinaskunnassa vastustettaisiin. Kokouksen muistoksi on Fellmanin kartanon sisäänkäynnin vasemmanpuoleisessa seinässä tapahtumasta Essi Renvallin toteuttama muistolaatta. Kokouksen vuoksi August Fellman joutui siirtymään ulkomaille kahdeksi vuodeksi.  

Vuonna 1918 Fellmanin kartanon alue ulottui nykyisen Fellmaninpuiston alueelle. Suomen sisällissodan lopussa niin sanotulle Fellmanin pellolle eristettiin yli 20&nbsp;000 antautunutta punaista – sotilaita ja siviilejä – jotka olivat yrittäneet paeta itään kohti Neuvosto-Venäjää, mutta joiden pakotien osasto Brandenstein oli katkaissut.

Vuonna 1912 kuolleen August Fellmanin perikunta omisti kartanon vuoteen 1919, jolloin sen ostivat maineen Kansallis-Osake-Pankin rahoituksella J. Ranta-Knuuttila ja E. Sirkkunen. Teollisuusalueiksi sopivat alueet he pitivät itsellään, mutta itse kartanon lähialueineen he myivät 3&nbsp;900&nbsp;000 markalla Lahden kaupungille. Fellmanin kartanon alue kuului Hollolan kuntaan, mutta kun Lahden kaupunkiin vuonna 1924 liitettiin toisen kerran Hollolan kunnan alueita, laajeni Lahden kaupunki pinta-alaltaan 15,5 neliökilometriä ja myös Fellmanin kartanon alue lähialueineen siirtyivät osaksi Lahden kaupunkia.

Fellmanin kartanon entisille maille on sittemmin rakennettu Lahden ammattikoulu, nykyinen Lahden ammattikorkeakoulu, Lahden uimahalli ja Lahden urheilutalo. Ståhlberginkadun, Kallionkadun ja Svinhufvudinkadun rajoittamassa kolmiossa olevassa puistossa on runsaasti jaloja lehtipuita ja Punavankien muistomerkki toukokuussa 1918 Fellmanin puistoon vangiksi joutuneiden punaisten muistoksi.

Kartanoa on maalattu ja kunnostettu viimeksi talvella 2011–2012. Nykyisin siellä toimii Lahden kaupunginmuseon Lahden historiallinen museo, joka on Lahden kaupungin museoiden päätoimipaikka.

## Lähteet

## Aiheesta muualla
*Kartanosta Lahden historiallisen museon sivuilla
Pablo de La Llave

**Pablo de La Llave** (1773 Córdoba, Uusi-Espanja – heinäkuu 1833 Córdoba, Meksiko) oli meksikolainen poliitikko, luonnontieteilijä ja katolinen pappi.

Llave syntyi varakkaaseen perheeseen Córdobassa, missä hän myös varttui aikuiseksi. Loisteliaan yliopistouran jälkeen hän meni opettajaksi Colegio Nacional de San Juan Lateranoon. Hän väitteli teologian tohtoriksi Meksikon yliopistossa.

Llave oli kuuluisa saarnamies ja käänsi myös tekstejä hepreasta. Joksikin aikaa hän muutti asumaan Pariisiin, kunnes hän sai apulaisjohtajan viran Madridin luonnonhistoriallisessa museosta. Vuosien 1811 ja 1812 aikana Llave ja José Mariano Mociño tutkivat ja järjestivät Uuden-Espanjan tutkimusmatkan aineistoa. Vuosina 1820–1821 Llave edusti Veracruzin osavaltiota Espanjan parlamentissa liberaalipuolueen edustajana.

Llave palasi Meksikoon sen annettua itsenäisyysjulistuksen. Vuonna 1823 hän toimi oikeusministerinä ja kirkollisasioiden hoitajana Agustín de Iturbiden hallinnossa. Vuonna 1824 Meksikon ensimmäinen presidentti Guadalupe Victoria nimitti Llaven kabinettiinsa. Hän toimi myös Veracruzin senaattorina. Poliittisesti Llavea on pidetty liberaalina, republikaanisen papin ja poliitikon Miguel Ramos Arizpen seuraajana.

Llave ja Juan José Martínez de Lejarza tutkivat ensimmäisinä Meksikon orkideoita. Vuonna 1824 he julkaisivat teoksen, jossa he kuvailivat noin 50 lajia.

Vuonna 1831 Llave sai johdettavakseen Meksikon luonnonhistoriallisen museon (Museo Nacional de Historia Natural de México). Vuosina 1832 ja 1833 hän julkaisi lintutieteellisiä kirjoituksia lyhyen aikaa ilmestyneessä meksikolaisessa aikakauslehdessä. Llave kuvaili ja nimesi kirjoituksissaan useita lintulajeja, joista ruostepyrstökolibri (*Amazilia tzacatl*) ja mayaketsaali (*Pharomachrus mocinno*) olivat tieteelle uusia.

Hänen nimeämien kasvien tieteellisen nimen perässä käytetään nimen jälkeen liitettävää auktorilyhennettä **La Llave**.

## Lähteet
Heerde

**Heerde** on kunta Alankomaissa, Gelderlandin provinssissa. Asukkaita kunnassa on 18&nbsp;259 (30.6.2008) ja väestötiheys on 232 as./km². Kunnan pinta-ala on 80,39 neliökilometriä, josta vettä on 1,66 km². Heerden pormestarina toimii Inez Pijnenburg. Heerden keskuspaikka on samanniminen kuin kuntakin.

Heerden naapurikunnat ovat Hattem pohjoisessa, Zwolle koillisessa (Overijsselin provinssissa), Olst-Wijhe kaakossa (Overijsselin provinssissa), Epe lounaassa ja Oldebroek luoteessa.

Heerden ystävyyskunnat ovat Balve Saksassa (vuodesta 1978) ja Bolków Puolassa (vuodesta 1991).

## Asutuskeskukset

Haarden kunta muodostuu seuraavista osista ():
Heerde, Hoorn, Veessen, Vorchten ja Wapenveld.

## Kuuluisia asukkaita

*Ottolien Boeschoten (s. 1963), näyttelijä
*Hendrik Jan van Duren (1937–2008), poliitikko
*Jacco Eltingh (s. 1970), tennispelaaja
*Toine Rorije (s. 1974), jalkapalloilija

## Lähteet

## Aiheesta muualla

* Virallinen kotisivu 
* Matkailutietoa Heerdestä
Kellon koulu

**Kellon koulu** on Oulun kaupungissa entisen Haukiputaan kunnan alueella Kellossa sijaitseva peruskoulu.

Kellon pääkoulu valmistui vuonna 1959, ja yläaste valmistui samaan kiinteistöön vuonna 1988. Ala- ja yläaste toimivat omina opetuslaitoksinaan vuoden 2012 syksyyn asti, jolloin molemmat opetusasteet yhdistyivät ja koulu muuttui virallisesti Kellon kouluksi. Koulussa on 615 oppilaan perusopetus ja luokat 1–9, ja samassa kiinteistössä on myös päiväkoti.

## Lähteet
Waiting in the Wings

**Waiting in the Wings** on progressiivista metallia soittavan Seventh Wonderin toinen studioalbumi, joka julkaistiin 24. elokuuta 2006.

## Kappaleet
Kaikki kappaleet säveltänyt ja sanoittanut Seventh Wonder.

#
#
#
#
#
#
#
#
#

## Kokoonpano
* Andreas Blomqvist – basso
* Tommy Karevik – laulu
* Johan Liefvendahl – kitara
* Johnny Sandin – rummut
* Andreas Söderin – kosketinsoittimet

## Arvostelut
* Imperiumi: 7/10
* Metal Crypt: 
* Rock Reviews: 

## Lähteet

## Aiheesta muualla
* 
*
Amy Grant

**Amy Lee Grant** (s. 25. marraskuuta 1960) on yhdysvaltalainen laulaja-lauluntekijä. Hän on pääasiassa hengellisen musiikin esittäjä, mutta on levyttänyt maallisempaakin popmusiikkia.

Grant syntyi Augustassa, Georgiassa, perheensä neljästä lapsesta nuorimpana. Pian hänen syntymänsä jälkeen perhe muutti Houstonin kautta Nashvilleen. Ensimmäisen albuminsa Grant julkaisi jo 16-vuotiaana. Tärkeäksi läpimurroksi levytysuralla osoittautui kuitenkin vasta *[[Age to Age]]* (1982), joka myi platinaa vuonna 1985.

Grant on saanut useita Grammy-palkintoja ja Gospel Music Associationin Dove-palkintoja. Hän oli vuosina 1982–1999 naimisissa lauluntekijä Gary Chapmanin kanssa. Vuonna 2000 hän solmi eron jälkeen uuden avioliiton countrymuusikko Vince Gillin kanssa. Grant tunnetaan lähinnä sooloartistina, mutta hän on lisäksi tehnyt yhteistyötä esimerkiksi Anne Murrayn kanssa.

Grant pääsi Gospel Music Hall of Fameen vuonna 2003. Hän on myös saanut tähden Hollywood Walk of Famelle vuonna 2006. Hän on julkaissut kirjoja, kuten muistelmateoksen *Mosaic: Pieces of My Life So Far* (2007). Hän on myös esiintynyt usein televisiossa.

## Albumit
* *Amy Grant* (1977)
* *My Father’s Eyes* (1979)
* *Never Alone* (1980)
* *Age to Age* (1982)
* *A Christmas Album* (1983)
* *Straight Ahead* (1984)
* *Unguarded* (1985)
* *Lead Me On* (1988)
* *Heart in Motion* (1991)
* *Home for Christmas* (1992)
* *House of Love* (1994)
* *Behind the Eyes* (1997)
* *A Christmas to Remember* (1999)
* *Legacy...Hymns and Faith* (2002)
* *Simple Things* (2003)
* *Rock of Ages...Hymns and Faith* (2005)

## Lähteet

## Aiheesta muualla
* Viralliset sivut 
* Amy Grant allmusic.comissa 
*
Natalie Grant

**Natalie Grant** (s. 21. joulukuuta 1971) on yhdysvaltalainen gospellaulaja. Hän sai Gospel Music Associationin Dove-palkinnot ”vuoden naislaulajana” kolmesti peräkkäin (2006, 2007 ja 2008). 

Seattlessa, Washingtonissa syntynyt Grant julkaisi esikoisalbuminsa vuonna 1999. Hän synnytti kaksoset Tennesseessä 16. helmikuuta 2007. Hän kärsi nuorena bulimiasta.

## Albumit
* *Natalie Grant* (1999)
* *Stronger* (2001)
* *Deeper Life* (2003)
* *Worship with Natalie Grant and Friends* (2004)
* *Awaken* (2005)
* *Believe* (2005)
* *Relentless* (2008)
* *Love Revolution* (2010)
* *Hurricane* (2013)
* *Be One* (2015)

## Palkinnot
### Dove-palkinto

## Lähteet

## Aiheesta muualla
*
Werner Schnitzer

**Werner Robert Schnitzer** (9. tammikuuta 1942 Donauwörth, Baijeri, Länsi-Saksa) on saksalainen näyttelijä. Hänet tunnetaan rikosylikomisario Jacob Hahnen roolista rikospoliisisarjassa Siska, jota hän esitti koko sarjan historian ajan vuodesta 1998 vuoteen 2008. Schnitzer on opiskellut näyttelemistä Münchenissä. Hän on näytellyt myös paljon sarjassa Kettu.

## Aiheesta muualla
*
Before I Forget

”**Before I Forget**” on metalliyhtye Slipknotin Grammy-palkittu kappale vuoden 2004 albumilta *[[Vol. 3: The Subliminal Verses]]*. Kappale julkaistiin albumin kolmantena singlenä kesäkuussa 2005. Kappaleesta on tehty musiikkivideo.
Kappale on myös *[[Guitar Hero III: Legends of Rock]]* -pelissä. 

## Kappaleet
1. ”Before I Forget” (Single Mix) - 3:37 

2. ”Before I Forget” (Live) - 4:23

## Kokoonpano
* Sid Wilson – DJ, koskettimet, soittaa myös osan sampleista
* Joey Jordison - rummut
* Paul Gray – basso
* Chris Fehn – lyömäsoittimet ja taustalaulu
* James Root – kitara
* Craig ”133” Jones – samplet ja koskettimet
* Shawn ”Clown” Crahan – lyömäsoittimet ja taustalaulu
* Mick Thomson – kitara
* Corey Taylor – laulu

## Lähteet
Lasertähtäin

**Lasertähtäin** on aseeseen kiinnitettävä tähtäinlaite. Lasertähtäimellä kohdistetaan tähtäyskohtaan pistemäinen laservalo, jolloin tähtääminen on nopeampaa kuin perinteisillä tähtäimillä. Pistooleissa lasertähtäin asennetaan usein piipun alapuolelle ja kivääreissä aseen sivulle.

## Katso myös
* Punapistetähtäin
* Laserosoitin
Tobias Nath

**Tobias Nath** (24. toukokuuta 1979 Bochum, Nordrhein-Westfalen, Länsi-Saksa) on saksalainen näyttelijä. Nath näytteli poliisisarjassa Siska rikoskomisario Gerhard Lessmannia vuodesta 2004 vuoteen 2007. Hän on näytellyt myös sarjoissa Kettu ja Derrick.

## Yksityiselämä
Hänen vanhempi veljensä on poliisi. Nath osaa soittaa sähkökitaraa. 

## Aiheesta muualla
*
Näyttölaite

Teknisissä laitteissa **näyttölaitteilla** eli **näytöillä** esitetään visuaalisesti tietoja ja kuvia. Näytöt voidaan lajitella muun muassa käyttökohteen tai käytetyn tekniikan mukaan.
* Tietokonenäyttö, tietokoneen oheislaite
* Televisio
* Oskilloskooppi/tutkanäyttö
* Projektori
** Piirtoheitin
** Diaprojektori
* Heijastusnäyttö
* **Numeronäyttö** ja **tekstinäyttö** digitaalisissa kelloissa, elektroniikkalaitteissa, autoissa 
** 7-osainen näyttö
** 14-osainen näyttö
* Osoitinnäyttö kelloissa ja mittareissa (kierroslukumittari, nopeusmittari, lämpömittari jne)

Näyttöjä toteutetaan monilla eri tekniikoilla, mm. seuraavilla:
* LED-näyttö ja OLED-näyttö (OLED, AMOLED)
** microLED
* Tyhjiöfluoresenssinäyttö (VFD)
* Elektroluminesenssinäyttö
* Plasmapaneelinäyttö
* Nestekidenäyttö (LCD)
* DLP
* Kuvaputkinäyttö (CRT-näyttö)
* Mekaaninen viisari
* Hehkulankaan perustuva näyttö
* Nixie-putki, kylmäkatodinäyttö
* Sähköpaperi (E Ink)
* Kvanttipistenäyttö (QLED)

Muita kehityksen alla olevia tekniikoita ovat muun muassa Laser-näyttö.

## Lähteet

## Aiheesta muualla
Peter Kremer

**Peter Kremer** (s. 18. helmikuuta 1958 Brilon-Wald, Sauerland, Länsi-Saksa) on saksalainen näyttelijä. Hänet tunnetaan muun muassa televisiosarjasta *[[Siska]]*, jossa hän näytteli pääosahenkilö rikosylikomisario Peter Siskaa vuosina 1998–2004. Hän on näytellyt myös sarjoissa *[[Vanha kettu|Kettu]]*, *[[Derrick]]* ja *[[Rikospaikalla]]*. Kremer on lisäksi näytellyt myös muutamissa elokuvissa ja paljon teatterissa.

## Yksityiselämä
Kremerin aviopuoliso on Ulrike Jetter, heillä on kaksi lasta. He asuvat Starnberger See -nimisessä kylässä Münchenin seudulla. Kremer syntyi Brilon-Waldissa, josta perhe muutti pian Mülheim an der Ruhriin. Hänen isänsä oli maataloustarkastaja ja hänen äitinsä oli näyttelijä. 

## Lähteet

## Aiheesta muualla
* 
*Näyttelijä Peter Kremerin kotisivut
Giorgio Mondini

**Giorgio Mondini** (19. heinäkuuta 1980 Geneve) on sveitsiläinen kilpa-autoilija ja Italialaista syntyperää. 

Mondini aloitti varsinaisen uransa vuonna 2001 Eurocup Formula Renault 2000:ssa ja oli sarjan 26. paras. Seuraavalla kaudella hän sijoittui samassa sarjassa sijalle 17. Vuonna 2003 hän siirtyi Formula Renault V6 Eurocupiin ja oli sarjan seitsemäs. Hän saavutti vuonna 2006 samassa sarjassa kolme voittoa, kolme paalupaikkaa ja yhteensä kahdeksan palkintosijoitusta. Vuonna 2005 Mondini osallistui Renaultin maailmansarjaan ennen siirtymistä GP2-sarjan David Price Racing -talliin. Hän myös toimi testikuljettajana Sveitsin A1GP-tallissa.

Voitettuaan Formula Renault V6 Eurocupin Mondini pääsi ensi kerran ajamaan Formula 1 -autoa joulukuussa 2005 Renault R25 -auton ratissa. MF1 Racing palkkasi Mondinin 3. helmikuuta 2006 kilpailemaan kolmoskuljettajanaan. Vuonna 2011 hän ajoi myös HRT:n autolla talvitesteissä.

## Ajotilastot

## GP2-tulokset

## Formula 1 -tulokset

## Lähteet

## Aiheesta muualla
*Giorgio Mondinin kotisivu
Vicq (Allier)

**Vicq** on kunta Allier'n departementissa Ranskassa. Vuonna 2013 siellä oli arviolta 331 asukasta. Kunnan pinta-ala on 13,25 neliökilometriä. 

## Lähteet
Rash guard

**Rash guard** on useiden urheilulajien yhteydessä käytetty, synteettisistä materiaaleista valmistettu ja yleensä tiukka paita, jonka tarkoitus on suojata ihoa. Sen alkuperä on lainelautailussa, jossa ihonmyötäistä paitaa on käytetty suojaamaan hankaukselta lautaa ja märkäpukua vasten, sekä märkäpukua kevyempänä asusteena suojaamaan auringolta.

## Käyttötarkoitukset
### Ihon suojaaminen hiertymiltä ja haavoilta
Rash guardien alkuperäinen tarkoitus oli lainelautailijoiden ihon suojaaminen. Laudan päälle maaten uiminen tai pitkäaikainen märkäpuvun käyttö voivat hiertää ihon rikki, varsinkin jos iholle on jäänyt hiekkaa. Tulehdusvaaran lisäksi tämä on erityisen kivuliasta ja epämukavaa, kun ollaan kosketuksissa suolaisen meriveden kanssa.

Jääkiekossa, amerikkalaisessa jalkapallossa ja muissa lajeissa, joissa urheilijoiden varustukseen kuuluu erilaisia suojia, rash guard suojaa ihoa hankauksen aiheuttamilta hiertymiltä ja myös osin suojuksien kautta välittyvien iskujen aiheuttamilta haavoilta. Kamppailulajeissa rash guard tarjoaa suojaa esimerkiksi vastustajan kynsiä sekä ottelualustaa vasten tapahtuvaa hankausta vastaan.

### Ihon suojaaminen auringolta
Erityisesti surffaajille ja purjehtijoille tarkoitettujen rash guardien materiaali on usein valittu myös suojaamaan ihoa auringossa palamiselta ja ultraviolettisäteilyltä.

### Lämmönsääntely
Rash guard auttaa lämmönsääntelyssä liikuntasuorituksen aikana. Vesiurheilijat sekä jääkiekkoilijat ja muut kylmässä liikkujat käyttävät rash guardeja jotka on suunniteltu eristämään ruumiinlämpöä. Vastaavasti erityisesti kamppailulajeissa käytettävät rash guardit ovat teknistä kangasta, jolloin ne myös viilentävät ihoa siirtämällä kosteutta ulospäin. 

### Hygienia
Rash guardin tärkeimpiä tehtäviä on siirtää kosteutta pois iholta. Käyttömukavuuden lisäksi tämä ehkäisee ihotauteja.

Kamppailulajeissa rash guard myös estää vastustajan eritteiden, kuten hien, syljen ja veren pääsyä iholle ja suojaa suoraan iholta iholle tarttuvilta taudeilta.

### Käyttömukavuus
Kaikki yllä mainitut seikat lisäävät sinällään käyttäjän mukavuutta. Lisäksi, toisin kuin esimerkiksi tavallinen puuvillainen t-paita, rash guard ei kastu läpimäräksi tai helposti siirry paikaltaan, tartu tai repeydy.

## Lajit joissa rash guardeja käytetään
*Lainelautailu
*Purjehdus
*Jääkiekko
*Amerikkalainen jalkapallo
*Pikajuoksu
*Brasilialainen jujutsu
*Lukkopaini
*Vapaaottelu

## Suosittuja valmistajia
Tunnettuja surffaukseen tarkoitettujen rash guardien valmistajia ovat mm. O'Neill ja Hyperflex. Kamppailulajeihin rash guardeja valmistavat muun muassa Hayabusa Fightwear, Koral ja Manto, sekä muihin lajeihin tarkoitettujen ohella Under Armour.

## Lähteet
Prosper Garnot

**Prosper Garnot** (13. tammikuuta 1794 Brest, Ranska – 1838) oli ranskalainen lääkäri ja luonnontieteilijä.

Garnot toimi apulaiskirurgina Louis Isidore Duperreyn alaisuudessa *La Coquille*n maailmanympäripurjehduksella vuosina 1822–1825. René-Primevère Lessonin kanssa hän keräsi suuren määrän luonnonhistoriallisia näytteitä Etelä-Amerikasta ja Tyyneltämereltä. Garnot sairastui punatautiin ja hänet lähetettiin takaisin *Castle Forbes*illa, mukanaan osa näytteistä. Näytteet tuhoutuivat laivan haaksirikkouduttua Hyväntoivonniemen edustalla heinäkuussa 1824.

Garnot j aLessonin laativat retkestä eläintieteellisen selostuksen *Voyage autour du monde exécuté par order du roi sur la corvette La Coquille* (1828-1832). He nimesivät muun muassa atulapyrstökolibrin (*Thaumastura cora*).
Ermelo

**Ermelo** on kunta Alankomaissa, Gelderlandin provinssissa. Asukkaita kunnassa oli 26&nbsp;312 vuoden 2008 lopulla ja väestötiheys on 307&nbsp;as./km². Kunnan pinta-ala on 87,38 neliökilometriä, josta vettä on 1,73&nbsp;km². Ermelon pormestarina toimii Wiert Omta. Ermelon keskuspaikka on samanniminen kuin kuntakin. Kunnan pääelinkeinot ovat muovi-, metalli- ja värjäysteollisuus, maidontuotanto ja siipikarjankasvatus. Ermelo on lisäksi suosittu lomanviettopaikka.

Ermelon naapurikunnat ovat Harderwijk pohjoisessa, Nunspeet koillisessa, Apeldoorn kaakossa, Barneveld ja Putten lounaassa ja Zeewolde (Flevolandin provinssissa) luoteessa.

Ensimmäinen maininta Ermelosta on vuodelta 855. Paikkakunnalla on muun muassa 1000-luvulta oleva kirkko sekä Johanniittain ritarikunnan luostarin rauniot.

## Asutuskeskukset

Ermelon kunta muodostuu seuraavista osista ():
De Beek, Drie, Ermelo, Horst, Houtdorp, Leuvenum, Speuld, Staverden, Telgt ja Tonsel.

## Kuuluisia asukkaita

* Eddy Bilder (s. 1961), poliitikko
* Theo van den Doel (s. 1952), sotilas ja poliitikko
* Philip Kohnstamm (1875–1951), filosofi ja pedagogi
* Evert ten Napel (s. 1944), urheilutoimittaja
* Leen Pfrommer (s. 1935), luisteluvalmentaja
* Piet Schrijvers (s. 1946), jalkapallomaalivahti
* Martin van der Spoel (s. 1971), uimari
* Popke Stegenga Azn. (1883–1953), teologi
* Aart Vierhouten (s. 1970), pyöräilijä
* Jaap de Vries, jalkapalloilija ja jalkapallomaalivahti

## Lähteet

## Aiheesta muualla

* Virallinen kotisivu
Vicq (Nord)

**Vicq** on kunta Nordin departementissa Ranskassa. Vuonna 2013 siellä oli arviolta 1&nbsp;474 asukasta. Kunnan pinta-ala on 3,92 neliökilometriä. 

## Lähteet

## Aiheesta muualla
Vicq (Yvelines)

**Vicq** on kunta Yvelinesin departementissa Ranskassa. Vuonna 2013 siellä oli arviolta 334 asukasta. Kunnan pinta-ala on 4,43 neliökilometriä. 

## Lähteet

## Aiheesta muualla
Piennartie

**Piennartie** eli penkka- tai luomatie on suolle ja metsään tehty maastoajoneuvolla, traktorilla, mönkijällä tai metsätyökoneella ajettava ura.

## Rakentaminen

Piennartiet eli penkkatiet on tunnettu pitkään. Nimi luomatie tullee erityisesti suo-ojan kaivamisesta. Lapiolla kaivettu eli luotu ojamaa siirrettiin ojan penkalle, jota tasaamalla syntyi kulkukelpoinen ura. Vierekkäisistä ojista luodut maat muodostivat leveän tiemäisen väylän. Piennarteitä tehtiin juuri suometsiin tai ylipäänsä tahoille, joissa soita ei voitu kiertää. Myös pellonraivauksen yhteydessä syntyi pientareille luonnostaan peltoteitä. Nykyään piennartie tehdään kaivinkoneella. Ensin ladotaan tieuralta kaadettujen puiden kannot ja muut hakkuutähteet tai maastosta löytyvät tarpeet tien pohjalle. Niiden päälle nostetaan ojamaat, jotka tasoitetaan kaivinkoneen kauhalla ja telastolla.

## Käyttö
Piennartietä käytetään kuten metsäautotietä eli puunkorjuussa, metsänhoidossa sekä kulkureittinä muuten vaikeapääsyisiin kohteisiin. Varsinaisesta metsäautotiestä sen erottaa tavallisesti, että se ei kestä raskaita ajoneuvoja varsinkaan kesäisin, koska se kulkee soiden yli eikä sen perustaa ole vahvistettu. Se muistuttaa siis paljon talvitietä. Talvisin piennartietä tampataankin ja siltä poistetaan lumi, että tien pohja pääsisi jäätymään eli kovettumaan.

## Merkitys
Aikaisemmin piennarteillä oli merkitystä myös syrjäseutujen ihmisen liikkumisessa, kuten talviteilläkin. Nykyään piennarteiden tarpeellisuus liittyy ennen muuta suometsien hakkuisiin. Suomessa on paljon 1960-luvulla ja 1970-luvulla ojituksen takia syntyneitä suometsiä, joihin tarvitaan piennarteitä puunkorjuun alkaessa. Metsätyökoneet eivät juuri voi kulkea turvepohjaisilla alueilla sulan maan aikana. Koska suometsien pinta-alat ovat usein suuria, puiden korjuu ilman ennalta valmisteltuja kulkuyhteyksiä voi olla hyvin vaivalloista. Piennartien rakentamisen ansiosta puutavaran kuljetusmatka voi lyhyntyä useita satoja metrejä. Korkeat kuljetuskustannukset taas alentavat puun kantohintaa.  Piennartien rakentamiskustannukset ovat pieni osa varsinaisen metsäautotien kustannuksista –  vuonna 2005 vain noin euro metriltä, ottaen huomioon että ojarumpukustannukset lisäävät hintaa. 

Piennarteillä voi soilla ja varsinkin rämeillä olla merkitystä myös hirven pyynnin ampumalinjoina.

## Lähteet
* Härkonen, A. 2005. Suometsät kuntoon yhteispelillä. Karjalan Maa, torstai 17.3.2005 N:o 31. ( PDF-tiedosto)
### Viitteet
Vicq (Haute-Marne)

**Vicq** on kunta Haute-Marnen departementissa Ranskassa. Vuonna 2013 siellä oli arviolta 161 asukasta. Kunnan pinta-ala on 13,2 neliökilometriä. 

## Lähteet